Το **Πρωτάθλημα Εθνών της ΟΥΕΦΑ**(αγγλικά: *UEFA Nations League*) είναι διετής διεθνής διοργάνωση ποδοσφαίρου, στην οποία μετέχουν εθνικές ομάδες ανδρών των ενώσεων μελών της UEFA, η οποία αποτελεί όργανο διοίκησης του αθλήματος στην Ευρώπη. Η εναρκτήρια διοργάνωση ξεκίνησε τον Σεπτέμβριο του 2018 μετά το Παγκόσμιο Κύπελλο της FIFA του 2018. Η διοργάνωση αντικατέστησε σε μεγάλο βαθμό τους διεθνείς φιλικούς αγώνες στο διεθνές ημερολόγιο αγώνων της FIFA.

Δημιουργία
----------

Τον Οκτώβριο του 2013, ο πρόεδρος της Νορβηγικής Ποδοσφαιρικής Ομοσπονδίας, Ίνγκβε Χάλεν, επιβεβαίωσε ότι συζητεί το θέμα δημιουργίας μιας τρίτης Ευρωπαϊκής διοργάνωσης αλλά προειδοποίησε ότι είναι ακόμα σε δοκιμαστικό στάδιο. 

Τον Μάρτιο του 2010 ο γενικός γραμματέας της UEFA, Τζάνι Ινφαντίνο, δήλωσε ότι ένα από τα θετικά δημιουργίας της διοργάνωσης είναι ότι μερικές ομάδες μικρής φήμης μπορούν να παίζουν παιχνίδια πιο συχνά.

Ο πρόεδρος της Ποδοσφαιρικής Ομοσπονδίας της Αγγλίας, Γκρεγκ Ντάικ βρήκε αυτή την δήλωση ''ελκυστική'' για τον λόγο ότι η Αγγλία θα έπαιζε με μεγάλες ομάδες.

Διεξαγωγή
---------

Από τον Σεπτέμβριο, τα 55 κράτη μέλη που απαρτίζουν την UEFA έχουν χωριστεί σε τέσσερις κατηγορίες. Οι A, B, C και D εξαρτώνται από την κατάταξη του συντελεστή UEFA από τον Οκτώβριο της προηγούμενης χρονιάς. Σε αυτές, υπάρχουν τέσσερις όμιλοι των τριών ή τεσσάρων ομάδων.

Σε αυτούς τους ομίλους, κάθε ομάδα θα παίξει μεταξύ τους εντός και εκτός έδρας αγώνες. Οι ομάδες της κατηγορίας A είναι οι μόνες ομάδες που μπορούν να κερδίσουν ολόκληρη τη διοργάνωση. Οι νικητές των ομίλων σε κάθε έναν από τους τέσσερις θα περάσουν στα νοκ άουτ που θα διεξαχθούν τον Ιούνιο της επόμενης χρονιάς. Ενώ οι νικητές των ομίλων στις κατηγορίες B, C και D θα προβιβαστούν στο παραπάνω πρωτάθλημα. Επιπρόσθετα, η ομάδα που θα βρεθεί στην τελευταία θέση του ομίλου στα A, B και C θα υποβιβαστεί στο παρακάτω πρωτάθλημα.

Αποτελέσματα τελικών
--------------------

| Σεζόν | Τόπος διοργάνωσης |  | Τελικός |  | Τρίτη θέση Πλέι οφ |
| --- | --- | --- | --- | --- | --- |
| Νικητής | Αποτέλεσμα | Φιναλίστ | Τρίτη θέση | Αποτέλεσμα | Τέταρτη θέση |
| 2018–19 | Πορτογαλία Πορτογαλία  |  **Πορτογαλία** | **1–0** |  Ολλανδία |  Αγγλία | **0–0** (6–5 π) |  Ελβετία |
| 2020–21 |  Ιταλία |  **Γαλλία** | **2–1** |  Ισπανία |  Ιταλία | **2–1** |  Βέλγιο |
| 2022–23 |  Ολλανδία |  **Ισπανία** | **0–0**
(5–4 π) |  Κροατία |  Ιταλία | **3–2** |  Ολλανδία |

### Επιδόσεις ανά εθνική ομάδα

| Ομάδα | Νικητές | Φιναλίστ | Τρίτη θέση | Τέταρτη θέση |
| --- | --- | --- | --- | --- |
|  Ισπανία | **1** (2022–23) | **1** (2020–21) | – | – |
|  Πορτογαλία | **1** (2018–19) | – | – | – |
|  Γαλλία | **1** (2020–21) | – | – | – |
|  Ολλανδία | – | **1** (2018–19) | – | **1** (2022–23) |
|  Κροατία | – | **1** (2022–23) | – | – |
|  Ιταλία | – | – | **2** (2020–21, 2022–23) | – |
|  Αγγλία | – | – | **1** (2018–19) | – |
|  Ελβετία | – | – | – | **1** (2018–19) |
|  Βέλγιο | – | – | – | **1** (2020–21) |
|

Παραπομπές
----------

1. ↑  Η UEFA ετοιμάζει Πρωτάθλημα Εθνών με τα 54 μέλη της contra.gr
2. ↑  Πρωτάθλημα Εθνών: Οριστικοποιήθηκαν τα δεδομένα (όλες οι λεπτομέρειες) Αρχειοθετήθηκε 2017-09-22 στο Wayback Machine. politis.com.cy
3. ↑  Rumsby, Ben (25 Μαρτίου 2014). «England ready to play in new Nations League as revolutionary UEFA plan earns unanimous backing». *The Telegraph*. The Telegraph Media Group.. Ανακτήθηκε στις 26 Μαρτίου 2014.
4. ↑  «What Is The UEFA Nations League?». Ανακτήθηκε στις 1 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος